Bolojan: Ce a făcut bun această lume politică a fost că a ținut direcția corectă a României, pro-europeană și a menținut o anumită stabilitate
Președintele PNL, Ilie Bolojan, a afirmat că ceea ce a făcut bun această lume politică în ultimii ani a fost că a ținut direcția corectă a României, una pro-europeană, și a menținut o anumită stabilitate. El a explicat că această coaliție a greșit atunci când nu a făcut reformele și acest lucru i-a înfuriat pe români pentru că nu a atacat problemele reale, cum ar fi lipsa de eficiență a statatului și nu au făcut politici economice care să genereze dezvoltare.